**Cea mai frumoasă amintire**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cea mai frumoasă amintire

Cea mai frumoasă amintire

Din viaţă pe acest pământ,

E ziua scumpă de-ntâlnire

Cu Tine-Isuse prin Cuvânt!

Descoperit ca blând Păstor

Atunci când eu Te-am auzit,

Pus în cântare cu mult dor

Dragostea-n minea-a trezit.

În lungul vremii n-am uitat

Prea simplele voci de copii,

Ce le-auzeam ades prin sat

Cântând pătrunşi de bucurii.

Prin starea lor cea fericită

Aminteau de-un bun Păstor,

Spuneau de oaia cea rănită

Ce-o duci pe braţe, iubitor.

Şi picioruşul său de-i frânt

Tu-l legi să-i oferi uşurare,

Şi pâinea vieţii, din Cuvânt

Îi dăruieşti, cu-mbelşugare.

Şi-aşa de mult m-a stăpânit

Dorinţa de-a Te şti aproape,

Ca şi-al meu suflet prăpădit

Să-l duci la pajişti şi la ape.

Să îmi dai viaţa, cea eternă

Să intru în sfânta-orânduire,

Când căpătâiul şi nici pernă

Nu vor mai fi spre odihnire.

Neobosit, să îmi iau zborul

Spre-acele lumi din Galaxii,

Ce le-am purtat atâta dorul

De-a le cunoaşte-n veşnicii.

Flavius Laurian Duverna